News Update: นักลงทุนสถาบันแทงสวน Ark ซื้อ Put ออปชั่นหวังกำไร หาก Ark ลงต่อ - FINNOMENA
News Update: นักลงทุนสถาบันแทงสวน Ark ซื้อ Put ออปชั่นหวังกำไร หาก Ark ลงต่อ
9 ส.ค. 2564

นักลงทุนสถาบัน ซึ่งรวมถึง Balyasny Asset Management และ Blackstone Group Inc. ได้ซื้อ Put options ในช่วงไตรมาสแรกสำหรับ Ark Innovation ซึ่งเป็นกองทุนเรือธงของ Cathie Wood โดยมีจุดมุ่งหมายเพื่อป้องกันความเสี่ยงของพอร์ตการลงทุนจากการตลาดขาลง
Ark Innovation ETF กองทุนมุ่งเน้นการลงทุนในภาคเทคโนโลยีและนวัตกรรม มีมูลค่าเพิ่มขึ้นอย่างรวดเร็วเป็น 28,000 ล้านดอลลาร์ในช่วงกลางเดือนกุมภาพันธ์จาก 1.9 พันล้านดอลลาร์ ณ สิ้นปี 2562 โดย ARKK เพิ่มขึ้นกว่า 153% ในปีที่แล้วซึ่งได้รับแรงหนุนจากกระแสการลงทุนในภาคเทคโนโลยีรวมถึง Tesla Inc. และ Zoom Video Communications Inc. แต่กระแสเงินเฟ้อในเดือนกุมภาพันธ์ทำให้นักลงทุนหันมาสนใจหุ้นกลุ่ม value plays แทนหุ้นกลุ่มเทคโนโลยี เช่น หุ้นธนาคาร และบริษัทเหมืองแร่
Deer Park Road Management Co. ซื้อ put options กองทุน ARKK ในช่วงไตรมาสแรกจำนวน 2.15 ล้านหุ้น โดย Scott Burg หัวหน้าเจ้าหน้าที่การลงทุนของ Deer Park กล่าวในการให้สัมภาษณ์ทางโทรศัพท์ว่า “เมื่อดูในแง่ของความผันผวนในอดีตของ ARKK ทำให้ ETF เรือธงของ Cathie Wood นี้มีความน่าสนใจยิ่งขึ้นในฐานะเครื่องมือในการป้องกันความเสี่ยง” พร้อมกล่าวว่า Deer Park ซื้อมันเพื่อป้องกันความเสี่ยงจากการขึ้นอัตราดอกเบี้ย
ในขณะที่ Blackstone Alternative Solutions เปิดเผยว่าบริษัทซื้อ put options กองทุน ARKK 1.3 ล้านหุ้นในไตรมาสแรก ส่วน Balyasny ซื้อ put options กองทุน ARKK จำนวนหุ้น 436,500 หุ้นด้วยมูลค่ากว่า 52 ล้านดอลลาร์ ณ วันที่ 31 มีนาคม นอกจากนี้ยังมีนักลงทุนสถาบันรายอื่น เช่น Taconic Capital Advisors, Ikarian Capital และ Davidson Kempner Capital Management ที่ซื้อ put options สำหรับกองทุน ARKK เช่นกัน
ที่มา: Bloomberg
แท็ก:
ARK
ARK Invest
ARK Investment
ARKK
Cathie Wood
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA